CELEX: 32008R0508
Language: ro
Date: 2008-06-06 00:00:00
Title: Regulamentul (CE) nr. 508/2008 al Comisiei din 6 iunie 2008 privind definirea semințelor de cereale decorticate și a celor lustruite, aplicabilă regimului restituirii la export (versiune codificată)

7.6.2008   
            
            
               RO
            
            
               Jurnalul Oficial al Uniunii Europene
            
            
               L 149/55
            
         
      REGULAMENTUL (CE) NR. 508/2008 AL COMISIEI
   
   din 6 iunie 2008
   privind definirea semințelor de cereale decorticate și a celor lustruite, aplicabilă regimului restituirii la export
   (versiune codificată)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 170 alineatul (1), coroborat cu articolul 4,
   întrucât:
   
               (1)
            
            
               Regulamentul (CEE) nr. 821/68 al Comisiei din 28 iunie 1968 privind definirea semințelor de cereale decorticate și a celor lustruite, aplicabilă regimului restituirii la export (2) a fost modificat de mai multe ori și în mod substanțial (3). Este necesar, pentru motive de claritate și de raționalizare, să se codifice regulamentul menționat.
            
         
               (2)
            
            
               Restituirea la export trebuie să țină cont de calitatea produsului transformat din cereale care beneficiază de restituirea menționată pentru a se evita situația în care fondurile statului ar contribui la exportul unor produse de calitate inferioară. În acest sens, este necesar să se stabilească în mod precis și aplicabil în fiecare stat membru o definiție a boabelor de cereale care trebuie să beneficieze de restituirea acordată pentru „semințele decojite” și pentru „semințele lustruite”.
            
         
               (3)
            
            
               Măsurile prevăzute în prezentul regulament sunt în conformitate cu avizul Comitetului de gestiune a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Pentru acordarea restituirii la export, semințele lustruite și semințele decojite sunt acele produse care respectă caracteristicile cuprinse în anexa I.
   Articolul 2
   Regulamentul (CEE) nr. 821/68 se abrogă.
   Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență din anexa III.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2008.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 iunie 2008.
      
         
            Pentru Comisie
         
         José Manuel BARROSO
         
         
            Președintele
         
      
   
   
      (1)  JO L 299, 16.11.2007, p. 1. Regulament modificat ultima dată prin Regulamentul (CE) nr. 361/2008 (JO L 121, 7.5.2008, p. 1).
   
      (2)  JO L 149, 29.6.1968, p. 46. Regulament modificat ultima dată prin Regulamentul (CE) nr. 39/2007 (JO L 11, 18.1.2007, p. 11).
   
      (3)  A se vedea anexa II.
   
      ANEXA I
      A.   DEFINIREA TERMENILOR SEMINȚE DECOJITE (DECORTICATE SAU LUSTRUITE) ȘI SEMINȚE LUSTRUITE
      I.   În noțiunea de „semințe decojite” sunt incluse semințele decorticate sau lustruite:
      
                  1.
               
               
                  Sunt decorticate:
                  semințele de cereale cărora le-a fost îndepărtat în mare parte pericarpul sau semințele de cereale cu bractee (a se vedea notele explicative de la poziția 10.03 semințe) cărora le-au fost îndepărtate bracteele care aderă puternic la pericarp – de exemplu, la orzul învelit – sau la care pericarpul este atât de strâns închis, încât bracteele nu pot fi separate prin treieriș, ca în cazul ovăzului.
               
            
                  2.
               
               
                  Sunt lustruite:
                  semințele (în cazul orzului, sunt eliminate bracteele) cărora le-a fost îndepărtată cea mai mare parte din pericarp și din tegument (testa).
               
            II.   Se includ în categoria „semințe lustruite”:
      
                  1.
               
               
                  Semințele de categoria I:
                  
                              (a)
                           
                           
                              semințele care corespund definiției următoare:
                              semințe lustruite de cereale, în special de orz, de la care s-a înlăturat complet coaja, pericarpul, germenii și cea mai mare parte a învelișului exterior și a stratului de aleurone, care au dimensiuni uniforme și forme rotunjite; și
                           
                        
                              (b)
                           
                           
                              îndeplinesc, de asemenea, cerințele următoare:
                              
                                          (i)
                                       
                                       
                                          uniformitatea semințelor:
                                          
                                                      —
                                                   
                                                   
                                                      75 % din semințe nu trebuie să depășească 20 % din dm (1);
                                                   
                                                
                                                      —
                                                   
                                                   
                                                      94 % din semințele adunate progresiv între 3 și 97 % nu trebuie să depășească 30 % din dm (1);
                                                   
                                                
                                                      —
                                                   
                                                   
                                                      100 % din semințe nu trebuie să depășească 50 % din dm maximă (1);
                                                   
                                                
                                    
                                          (ii)
                                       
                                       
                                          stabilirea uniformității prin metoda analizei granulometrice cu sită cu găuri rotunde.
                                       
                                    
                        
            
                  2.
               
               
                  Semințe de categoria II:
                  semințele care corespund definiției reluate în partea II punctul 1 litera (a).
               
            B.   ANALIZA GRANULOMETRICĂ
      I.   Aparate:
      
                  1.
               
               
                  Set de site cu găuri rotunde (diametru 200 mm, diametrul găurilor: 4,0-1,0 mm, plasate la intervale de 0,25 mm între ele).
               
            
                  2.
               
               
                  Dispozitiv de cernut – cernerea trebuie să se facă manual; accesorii de cernere (cuburi de cauciuc cu o latură de 20 mm).
               
            
                  3.
               
               
                  Un cântar de precizie.
               
            II.   Metodă:
      În general, semințele curățate se trec prin 6 site diferite, setul de site este închis în partea de jos și de sus, sita cu cele mai mari găuri trebuie așezată deasupra și, la fel ca cea de jos, trebuie să rămână goală după cernere.
      Se cern manual timp de cel puțin 5 minute două probe de semințe de orz decojite, având o greutate verificată de 50-100 g, utilizându-se cuburi de cauciuc ca accesorii de cernere.
      Cernerea constă în luarea setului de site în mână și agitarea sa, ținându-l aproximativ orizontal, de 120 de ori pe minut, fiecare mișcare având o cursă de aproximativ 70 mm. Această mișcare de du-te-vino este întreruptă la fiecare minut printr-o mișcare circulară triplă. Reziduurile rezultate trebuie cântărite la valoarea cea mai apropiată de 0,1 g și se exprimă în procente din produsul cernut, cântărit sub formă de numere întregi, apoi se calculează mediile.
      Mediile exprimate în procente din reziduurile de cernere trebuie adăugate pornind de la valoarea 0 %; pentru reziduurile de la sita liberă cu cele mai mari găuri, procentele adăugate Σ (%), precum și dimensiunile găurilor sitei care corespund unor axe de coordonate se înscriu pe hârtie milimetrică, Σ (%) pe ordonată și diametrele găurilor, în mm, pe abscisă.
      Curba obținută prin unirea punctelor prin linii drepte indică valoarea mediană dm în sutimi de mm din dimensiunea găurii pentru Σ (%) = 50.
      
         (1)  dm = valoarea mediană determinată de curba sumelor obținute după analiza granulometrică în cazul trecerii a 50 % din produs.
   
   
      ANEXA II
      Regulamentul abrogat și lista modificărilor ulterioare
      
                  Regulamentul (CEE) nr. 821/68 al Comisiei
               
               
                  (JO L 149, 29.6.1968, p. 46)
               
            
                  Regulamentul (CEE) nr. 1634/71 al Comisiei
               
               
                  (JO L 170, 29.7.1971, p. 13)
               
            
                  Regulamentul (CE) nr. 39/2007 al Comisiei
               
               
                  (JO L 11, 18.1.2007, p. 11)
               
            
   
      ANEXA III
      Tabel de corespondență
      
                  Regulamentul (CEE) nr. 821/68
               
               
                  Prezentul regulament
               
            
                  Articolul 1
               
               
                  Articolul 1
               
            
                  —
               
               
                  Articolul 2
               
            
                  Articolul 2
               
               
                  Articolul 3
               
            
                  Anexă, Definirea termenilor semințe decojite (decorticate sau lustruite) și semințe lustruite
               
               
                  Anexa I secțiunea A
               
            
                  Anexă secțiunea A
               
               
                  Anexa I secțiunea A partea I
               
            
                  Anexă secțiunea B partea I punctul 1
               
               
                  Anexa I secțiunea A partea II punctul 1 litera (a)
               
            
                  Anexă secțiunea B partea I punctul 2 primul paragraf literele (a), (b) și (c)
               
               
                  Anexa I secțiunea A partea II punctul 1 litera (b) punctul (i) prima, a doua și a treia liniuță
               
            
                  Anexă secțiunea B partea I punctul 2 al doilea paragraf
               
               
                  Anexa I secțiunea A partea II punctul 1 litera (b) punctul (ii)
               
            
                  Anexă secțiunea B partea I punctul 2 al treilea paragraf
               
               
                  Nota (*)
               
            
                  Anexă secțiunea B partea II
               
               
                  Anexa I secțiunea A partea II punctul 2
               
            
                  Anexă, Analiza granulometrică
               
               
                  Anexa I secțiunea B
               
            
                  Anexă, Aparate, prima, a doua și a treia liniuță
               
               
                  Anexa I secțiunea B partea I punctele 1, 2 și 3
               
            
                  Anexă, Metodă
               
               
                  Anexa I secțiunea B partea II
               
            
                  —
               
               
                  Anexa II
               
            
                  —
               
               
                  Anexa III